pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-วราวุธ แถลง ทส. เตรียมพร้อมนำ พลายศักดิ์สุรินทร์ มารักษาอาการป่วยที่สถาบันคชบาลแห่งชาติ จ.ลำปาง คาดถึงไทย 2 กรกฎาคม นี้
วันจันทร์ที่ 12 มิถุนายน 2566
วราวุธ แถลง ทส. เตรียมพร้อมนํา พลายศักดิ์สุรินทร์ มารักษาอาการป่วยที่สถาบันคชบาลแห่งชาติ จ.ลําปาง คาดถึงไทย 2 กรกฎาคม นี้
วราวุธ แถลง ทส. เตรียมพร้อมนํา พลายศักดิ์สุรินทร์ มารักษาอาการป่วยที่สถาบันคชบาลแห่งชาติ จ.ลําปาง คาดถึงไทย 2 กรกฎาคม นี้
วราวุธ แถลง ทส. เตรียมพร้อมนํา พลายศักดิ์สุรินทร์ มารักษาอาการป่วยที่สถาบันคชบาลแห่งชาติ จ.ลําปาง คาดถึงไทย 2 กรกฎาคม นี้
วันที่ 9 มิถุนายน 2566 เวลา 13.30 น. นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม (รมว.ทส.) แถลงข่าว การเตรียมความพร้อมการเคลื่อนย้ายพลายศักดิ์สุรินทร์ (Muthu Raja) จากประเทศศรีลังกามายังประเทศไทย โดยมี นายจตุพร บุรุษพัฒน์ ปลัดกระทรวงทรัพยากรธรรมชาติและสิ่งแวดล้อม (ปกท.ทส.) พร้อมด้วยคณะผู้บริหาร ทส. ผู้แทนจากหน่วยงานที่เกี่ยวข้อง และสื่อมวลชน เข้าร่วมงาน ณ ห้องแถลงข่าว 101 กระทรวงทรัพยากรธรรมชาติและสิ่งแวดล้อม ถึงความคืบหน้าแผนการเคลื่อนย้าย “พลายศักดิ์สุรินทร์” ช้างไทยที่ถูกส่งไปเป็นทูตสันถวไมตรี ที่ประเทศศรีลังกา ตั้งแต่ปี 2544 ซึ่งปัจจุบันพักอยู่ที่สวนสัตว์ Dehiwala ประเทศศรีลังกา เพื่อกลับมารักษาอาการป่วยที่ประเทศไทย
นายวราวุธ กล่าวว่า ต้องขอขอบคุณความร่วมมือจากรัฐบาลศรีลังกา โดย กระทรวงการต่างประเทศ ที่เห็นว่าพลายศักดิ์สุรินทร์ควรได้รับการดูแลสุขภาพที่เหมาะสมโดยเร่งด่วน และขอบคุณรัฐบาลไทยสําหรับความช่วยเหลืองบประมาณในการดําเนินการนําช้างกลับมาดูแลรักษาสุขภาพ จึงเห็นพ้องร่วมกันในการนําพลายศักดิ์สุรินทร์มารักษาอาการป่วยที่ประเทศไทย พร้อมอํานวยความสะดวกและประสานความร่วมมือจากหลายหน่วยงานที่เกี่ยวข้อง ทั้ง กรมเอเชียใต้ ตะวันออกกลางและแอฟริกา กรมสารนิเทศ องค์การสวนสัตว์แห่งประเทศไทยในพระบรมราชูปถัมภ์ องค์การอุตสาหกรรมป่าไม้ กรมศุลกากร กรมปศุสัตว์ กรมการปกครอง และบริษัทท่าอากาศยานไทย จํากัด (มหาชน) เป็นต้น ที่ได้ร่วมมือกันในการดําเนินการเคลื่อนย้ายพลายศักดิ์สุรินทร์มายังประเทศไทย ซึ่งคาดว่าจะสามารถเดินทางถึงประเทศไทยในวันที่ 2 กรกฎาคม 2566 นี้ โดยใช้เครื่องบินเช่าเหมาลําขนาดใหญ่ จากสนามบินนานาชาติโคลัมโบ ประเทศศรีลังกา มายัง สนามบินนานาชาติเชียงใหม่ ประเทศไทย โดยจะมีสัตวแพทย์และควาญช้าง รวมจํานวน 4 คน ดูแลอย่างใกล้ชิดตลอดการเดินทาง ทั้งนี้ หลังจากเดินทางมาถึงสนามบินเชียงใหม่แล้ว จะมีการประเมินสุขภาพของช้างก่อนที่จะเคลื่อนย้ายต่อไปยังสถาบันคชบาลแห่งชาติในพระอุปถัมภ์ จังหวัดลําปาง เพื่อดําเนินการรักษาอาการป่วยต่าง ๆ โดยทีมสัตวแพทย์และควาญช้างที่มีความเชี่ยวชาญชํานาญต่อไป
รัฐบาลไทย-ข่าวทำเนียบรัฐบาล-โฆษกรัฐบาลเผยนายกฯ สนับสนุนหน่วยงานภาครัฐ นำร่องพัฒนารถยนต์ราชการมาดัดแปลงเป็นรถพลังงานไฟฟ้า ส่งเสริมแนวคิดอนุรักษ์สิ่งแวดล้อม มุ่งสู่ความเป็นกลางทางคาร์บอน
วันจันทร์ที่ 12 มิถุนายน 2566
12/06/2566
โฆษกรัฐบาลเผยนายกฯ สนับสนุนหน่วยงานภาครัฐ นําร่องพัฒนารถยนต์ราชการมาดัดแปลงเป็นรถพลังงานไฟฟ้า ส่งเสริมแนวคิดอนุรักษ์สิ่งแวดล้อม มุ่งสู่ความเป็นกลางทางคาร์บอน
โฆษกรัฐบาลเผยนายกฯ สนับสนุนหน่วยงานภาครัฐ นําร่องพัฒนารถยนต์ราชการมาดัดแปลงเป็นรถพลังงานไฟฟ้า ส่งเสริมแนวคิดอนุรักษ์สิ่งแวดล้อม มุ่งสู่ความเป็นกลางทางคาร์บอน
วันนี้ (12 มิถุนายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม สนับสนุนการนําร่องพัฒนารถยนต์ราชการ ดัดแปลงเป็นการใช้พลังงานไฟฟ้า ส่งเสริมแนวคิดอนุรักษ์สิ่งแวดล้อม สอดคล้องนโยบายรัฐบาลในการมุ่งสู่ความเป็นกลางทางคาร์บอน
โฆษกประจําสํานักนายกรัฐมนตรีกล่าวว่า กรมส่งเสริมอุตสาหกรรม (กสอ.) กระทรวงอุตสาหกรรม เตรียมเปิดตัวรถยนต์ราชการไฟฟ้าดัดแปลงในช่วงเดือนมิถุนายนนี้ โดยได้พัฒนาต้นแบบยานยนต์ไฟฟ้าดัดแปลง สอดคล้องกับนโยบายของรัฐบาลที่มุ่งเปลี่ยนผ่านจากอุตสาหกรรมยานยนต์แบบเดิมสู่อุตสาหกรรมยานยนต์ไฟฟ้า เพื่อความเป็นกลางทางคาร์บอน โดยกรมส่งเสริมอุตสาหกรรมนํารถยนต์ราชการสองคัน คือ รถมินิบัส และรถตู้ ที่สภาพเก่า และใช้เครื่องยนต์สันดาปภายใน ทําให้มีค่าบํารุงรักษาซ่อมแซม รวมถึงยังปล่อยก๊าซเรือนกระจก PM2.5 และไอเสีย มาดัดแปลงเป็นการใช้พลังงานไฟฟ้าที่อยู่ในแบตเตอรี่เป็นแหล่งพลังงาน เปลี่ยนต้นกําลังจากการใช้เครื่องยนต์สันดาปภายในเป็นมอเตอร์ไฟฟ้า
ทั้งนี้ กรมส่งเสริมอุตสาหกรรมมุ่งหวังที่จะนํารถยนต์ราชการไฟฟ้าดัดแปลงมาใช้ในการปฏิบัติราชการ และใช้เป็นรถสวัสดิการรับ-ส่งเจ้าหน้าที่ พนักงาน และบุคลากรในกรมส่งเสริมอุตสาหกรรม นอกจากนี้ ยังวางแผนถ่ายทอดองค์ความรู้ให้แก่ผู้ประกอบการ และบุคลากรในอุตสาหกรรมยานยนต์ไฟฟ้าดัดแปลง ทําให้เกิดการสร้างอาชีพในการดัดแปลงและการซ่อมบํารุงรักษายานยนต์ไฟฟ้า เพื่อส่งเสริมให้มีการใช้ยานยนต์ไฟฟ้าดัดแปลงเพิ่มขึ้น
“นายกรัฐมนตรีสนับสนุนหน่วยงานภาครัฐที่มองเห็นความพยายามในการดําเนินนโยบายของรัฐบาล ส่งเสริมการใช้ยานยนต์ไฟฟ้า สอดคล้องกับแนวทางรัฐบาลที่มุ่งส่งเสริมการใช้พลังงานทดแทนที่เป็นมิตรต่อสิ่งแวดล้อม รวมถึงผลักดันให้อุตสาหกรรมยานยนต์และชิ้นส่วนยานยนต์สามารถเติบโตได้อย่างเข้มแข็งและยั่งยืน นอกจากนี้ รัฐบาลมุ่งผลักดันพัฒนาผู้ประกอบการและบุคลากรในอุตสาหกรรมยานยนต์และอุตสาหกรรมที่เกี่ยวข้อง เตรียมพร้อมรับมือกับเทคโนโลยียานยนต์รูปแบบใหม่ เพิ่มขีดความสามารถในการแข่งขันในระดับสากล และทําให้ประเทศไทยเป็นฐานการผลิต EV ที่สําคัญของโลก” นายอนุชาฯ กล่าว
รัฐบาลไทย-ข่าวทำเนียบรัฐบาล-เปิด!! โครงการจิตสำนึกรักเมืองไทย ปีที่๑๕ อย่างเป็นทางการสมัครได้แล้วตั้งแต่วันนี้จนถึงวันที่ ๒๒ มิถุนายน ๒๕๖๖
วันจันทร์ที่ 12 มิถุนายน 2566
เปิด!! โครงการจิตสํานึกรักเมืองไทย ปีที่๑๕ อย่างเป็นทางการสมัครได้แล้วตั้งแต่วันนี้จนถึงวันที่ ๒๒ มิถุนายน ๒๕๖๖
เมื่อวันพฤหัสบดีที่ ๘ มิถุนายน ๒๕๖๖ พลเอก สนิธชนก สังขจันทร์ ปลัดกระทรวงกลาโหม ได้เป็นประธานในพิธีเปิดโครงการจิตสํานึกรักเมืองไทยปีที่ ๑๕ ประจําปี ๒๕๖๖ ณ ห้องพินิตประชานาถ
โดยมี รองปลัดกระทรวงกลาโหมและหัวหน้าหน่วยขึ้นตรงในสังกัดสํานักงานปลัดกระทรวงกลาโหม ร่วมในพิธี นอกจากนี้ภายในงานยังได้เชิญภาคีเครือข่ายครอบครัวจิตสํานึกรักเมืองไทย ผู้ใหญ่ใจดีจากภาคประชาสังคม หน่วยงานที่ได้ร่วมลงนามในบันทึกความเข้าใจว่าด้วย “การบูรณาการความร่วมมือในการสร้างจิตสํานึกรักเมืองไทยให้กับเด็กและเยาวชน” ที่ทางสํานักงานปลัดกระทรวงกลาโหมได้ทําร่วมกับสํานักงานปลัดกระทรวงศึกษาธิการ สํานักงานปลัดกระทรวงการพัฒนาสังคมและความมั่นคงของมนุษย์และสํานักงานปลัดกระทรวงมหาดไทย ทั้งยังได้เตรียมการในการขยายเครือข่ายสนับสนุน สร้างโอกาสในการขยายผลต่อไปในอนาคต อาทิ สํานักงานปลัดกระทรวงวัฒนธรรม กองทุนสื่อปลอดภัยและสร้างสรรค์ และภาคประชาสังคม องค์กรสื่อมวลชน นักวิชาการ ร่วมสานต่อเสริมพลังให้กับเยาวชนในการทําโครงการเพื่อสาธารณประโยชน์ “จิตสํานึกรักเมืองไทย” ต่อไป
รัฐบาลไทย-ข่าวทำเนียบรัฐบาล-​ผลการประหยัดพลังงานของกระทรวงกลาโหม ประจำปีงบประมาณ ๒๕๖๖ รอบที่ ๑ (ตุลาคม ๒๕๖๕ - มีนาคม ๒๕๖๖)
วันจันทร์ที่ 12 มิถุนายน 2566
​ผลการประหยัดพลังงานของกระทรวงกลาโหม ประจําปีงบประมาณ ๒๕๖๖ รอบที่ ๑ (ตุลาคม ๒๕๖๕ - มีนาคม ๒๕๖๖)
ตามที่คณะรัฐมนตรีได้มีมติเห็นชอบแนวทางประหยัดพลังงานในหน่วยงานภาครัฐ ซึ่งได้กําหนดให้ส่วนราชการลดการใช้พลังงาน ร้อยละ 20
โดยใช้มาตรการที่ปฏิบัติได้ทันที ดังนี้
ด้านไฟฟ้า ได้แก่ เครื่องปรับอากาศ เช่น กําหนดเวลาเปิด - ปิด 08.30 น. - 16.30 น. ตั้งอุณหภูมิเครื่องปรับอากาศ 25-26 องศาเซลเซียส ล้างแอร์ทุก 6 เดือน
มาตรการด้านแสงสว่าง เช่น การใช้หลอดไฟ LED
มาตรการใช้อุปกรณ์สําหรับงาน โดยให้ตั้งโปรแกรมปิดหน้าจออัตโนมัติเมื่อไม่ใช้งาน
มาตรการการใช้ลิฟต์อาจให้หยุดเฉพาะชั้นคู่ ชั้นคี่ หรือการรณรงค์ให้ใช้บันได
นอกจากนี้ ด้านน้ํามันเชื้อเพลิงได้มอบแนวทางการประหยัดพลังงาน โดยเลือกให้ใช้รถยนต์ให้เหมาะสมกับสภาพการเดินทาง และจํานวนผู้เดินทางหรือใช้น้ํามันเชื้อเพลิงชีวภาพ เช่น แก๊สโซฮอล์ไบโอดีเซลก่อนเป็นอันดับแรก ตรวจเช็ครถยนต์ตามระยะเวลาที่กําหนด เติมลมยางให้เหมาะสมและ      ใช้เทคโนโลยีการสื่อสารแทนการเดินทาง เช่น การประชุมออนไลน์ การจัดส่งเอกสารทางอีเมล เป็นต้น
จากมติดังกล่าว ส่วนราชการในสังกัดกระทรวงกลาโหม ซึ่งประกอบด้วย สํานักงานปลัดกระทรวงกลาโหม
กองบัญชาการกองทัพไทย กองทัพบก กองทัพเรือ และกองทัพอากาศ ได้ลดการใช้พลังงานในภาพรวมของกระทรวงกลาโหมเป็นไปด้วยความเรียบร้อยและเกิดผลเป็นรูปธรรมตามเป้าหมายของมาตรการลดการใช้พลังงานในหน่วยงานภาครัฐ ดังนี้
สํานักงานปลัดกระทรวงกลาโหม มีการใช้ไฟฟ้าลดลง ร้อยละ 38.07 และมีการใช้น้ํามันเชื้อเพลิงลดลง ร้อยละ 71.09
กองบัญชาการกองทัพไทย มีการใช้ไฟฟ้าลดลง ร้อยละ 60.51 และมีการใช้น้ํามันเชื้อเพลิงลดลง ร้อยละ 31.25
กองทัพบก มีการใช้ไฟฟ้าลดลง ร้อยละ 46.84 และมีการใช้น้ํามันเชื้อเพลิงลดลง ร้อยละ 48.88 กองทัพเรือ มีการใช้ไฟฟ้าลดลง ร้อยละ 48.14 และมีการใช้น้ํามันเชื้อเพลิงลดลง ร้อยละ 60.52
กองทัพอากาศ มีการใช้ไฟฟ้าลดลง ร้อยละ 30.93 และมีการใช้น้ํามันเชื้อเพลิงลดลง ร้อยละ 24.84
อย่างไรก็ตาม กระทรวงกลาโหม สามารถตอบสนองมาตราประหยัดพลังงาน ตามที่ คณะรัฐมนตรีกําหนด ได้เป็นอย่างดียิ่ง ทั้งยังกําชับให้ทุกหน่วยดําเนินการตามมาตรการในหน่วยทหารอย่างเคร่งครัด ตลอดจน
ส่งเสริมการใช้พลังงานทดแทนหรือพลังงานทางเลือก เพื่อเป็นส่วนหนึ่งในการอนุรักษ์พลังงานและลดรายจ่ายด้านงบประมาณของประเทศให้ได้
มากที่สุด
รัฐบาลไทย-ข่าวทำเนียบรัฐบาล-นายมนตรี เดชาสกุลสม ผู้ตรวจราชการกระทรวงคมนาคม เป็นประธานการประชุมคณะทำงานตรวจสอบข้อเท็จจริงกรณีการติดสินบนเจ้าหน้าที่โดยการติดสติกเกอร์บนรถบรรทุก ครั้งที่ 2/2566
วันจันทร์ที่ 12 มิถุนายน 2566
นายมนตรี เดชาสกุลสม ผู้ตรวจราชการกระทรวงคมนาคม เป็นประธานการประชุมคณะทํางานตรวจสอบข้อเท็จจริงกรณีการติดสินบนเจ้าหน้าที่โดยการติดสติกเกอร์บนรถบรรทุก ครั้งที่ 2/2566
...
นายมนตรี เดชาสกุลสม เปิดเผยว่า นายพิศักดิ์ จิตวิริยะวศิน รองปลัดกระทรวงคมนาคม ในฐานะประธานคณะกรรมการตรวจสอบข้อเท็จจริงกรณีการติดสินบนเจ้าหน้าที่โดยการติดสติกเกอร์บนรถบรรทุก ได้ให้คณะทํางานฯ ตรวจสอบข้อเท็จจริงกรณีดังกล่าวอย่างเต็มที่ และให้ความเป็นธรรมกับทุกฝ่าย จากการลงพื้นที่สถานีตรวจสอบน้ําหนักอยุธยา (ขาเข้า) เมื่อวันที่ 7 มิถุนายน 2566 นั้น พบว่า ระบบการทํางานที่ใช้ WIM หรือ ระบบเครื่องชั่งอัตโนมัติสําหรับชั่งน้ําหนักรถยนต์ขณะเคลื่อนที่ ช่วยคัดกรองรถบรรทุกที่มีน้ําหนักไม่เกินกฎหมายกําหนด สามารถวิ่งผ่านได้โดยไม่ต้องเข้าชั่งที่สถานี ส่วนในกรณีที่มีน้ําหนักใกล้เคียงหรือมากกว่า ที่กฎหมายกําหนดให้รถบรรทุกเข้าชั่งที่สถานี ทั้งนี้ เป็นการนําเทคโนโลยีมาช่วยบริหารจัดการ ลดปัญหาการจราจรแออัดที่หน้าสถานี ลดการใช้ดุลยพินิจของเจ้าหน้าที่ ป้องกันความผิดพลาดอันเกิดจากการปฏิบัติงาน (Human Error) เพื่อความโปร่งใสทุกขั้นตอน สร้างความมั่นใจให้ผู้ประกอบการและประชาชน ในวันที่ลงพื้นที่ดังกล่าว สามารถจับกุมผู้ฝ่าฝืนได้ 2 ราย โดยขณะนี้คณะทํางานฯ อยู่ระหว่างการรวบรวมข้อเท็จจริง และข้อกฎหมายที่เกี่ยวข้อง รวมทั้งลักษณะ รูปแบบ พฤติการณ์ในรายละเอียดก่อนรายงานผลการดําเนินงานให้คณะกรรมการฯ ทราบ สําหรับการประชุมในวันนี้ ที่ประชุมได้มีมติดังนี้
1. การพิจารณาแนวทางตรวจสอบสถานีตรวจสอบน้ําหนักรถบรรทุกในพื้นที่อื่น ๆ โดยที่ประชุมมีมติให้คณะทํางานฯ ทล. ทช. และ ขบ. ลงพื้นที่สุ่มตรวจสถานีที่เหลือ และรายงานผลให้คณะทํางานฯ ทราบ เพื่อนําข้อมูลที่ได้มาประมวลผลเสนอคณะกรรมการฯ เพื่อพิจารณามอบหมายแนวทางการดําเนินงานต่อไป
2. ให้ ทล. พิจารณาเร่งรัดดําเนินการติดตั้งระบบ WIM ให้ครอบคลุมทุกสถานีตรวจสอบน้ําหนักทั่วประเทศ และให้ ทช. พิจารณาก่อสร้างสถานีตรวจสอบน้ําหนักให้มากขึ้น เนื่องจากปัจจุบัน ทช. มีสถานีตรวจสอบน้ําหนักเพียง 5 แห่ง เท่านั้น
3. ให้ ทล. ทช. พิจารณาบริหารจัดการหน่วย Spot Check ให้มีจํานวนที่เหมาะสม พอเพียง และลงพื้นที่ตรวจสอบสายทางที่ไม่มีสถานีตรวจสอบน้ําหนัก แต่เป็นสายทางที่รถบรรทุกวิ่งผ่านหรือเจตนาหลีกเลี่ยง
4. ให้ ทล. ทช. พิจารณากําหนดมาตรการขั้นตอนการดําเนินงานของเจ้าหน้าที่ในกรณีรถบรรทุกที่ฝ่าฝืนไม่วิ่งเข้าชั่งน้ําหนักสถานีตรวจสอบน้ําหนัก โดยจัดทําเป็นแผนภูมิให้เข้าใจง่ายและเผยแพร่ประชาสัมพันธ์ในหน่วยงานต่อไป
5. ประชาชนสามารถแจ้งเบาะแสหรือร้องเรียนเกี่ยวกับส่วยสติกเกอร์บนรถบรรทุก ได้ที่เว็บไซต์กระทรวงคมนาคม www.mot.go.th และสายด่วนศูนย์ปลอดภัยคมนาคม โทร. 1356 เพื่อร่วมเป็นส่วนหนึ่งในการป้องกันและปราบปรามการกระทําผิดต่อไป
กระทรวงฯ ขอยืนยันว่าจะดําเนินการทุกขั้นตอนและตรวจสอบทุกประเด็นด้วยความโปร่งใส ให้ความเป็นธรรมกับทุกฝ่าย เพื่อให้ประชาชนรับทราบข้อเท็จจริงและเชื่อมั่นในการดําเนินการของกระทรวงฯ และหากรายงานผลการตรวจสอบข้อเท็จจริงกรณีดังกล่าวพบว่าหน่วยงานหรือเจ้าหน้าที่อาจจะมีส่วนเกี่ยวข้อง กระทรวงฯ จะดําเนินการตามระเบียบและกฎหมายโดยไม่มีข้อยกเว้นต่อไป
รัฐบาลไทย-ข่าวทำเนียบรัฐบาล-ทางหลวงหมายเลข 12 เชื่อม 4 ประเทศอาเซียน ส่งเสริมการค้าชายแดน
วันจันทร์ที่ 12 มิถุนายน 2566
ทางหลวงหมายเลข 12 เชื่อม 4 ประเทศอาเซียน ส่งเสริมการค้าชายแดน
วันอาทิตย์ที่ 11 มิถุนายน 2566
ต่อจากนี้ไป ขอเชิญรับฟังไทยคู่ฟ้า
กระทรวงคมนาคม พัฒนาทางหลวงหมายเลข 12 สายกาฬสินธุ์ – มุกดาหาร
ถือเป็นเส้นทางยุทธศาสตร์รองรับการพัฒนาเขตเศรษฐกิจพิเศษแนวตะวันออก-ตะวันตก หรือ East West
Economic Corridor เชื่อม 4 ประเทศอาเซียนเข้าด้วยกัน โดยเริ่มจาก อ.แม่สอด จ.ตาก ผ่านไปยัง
จ.มุกดาหาร เชื่อมกับสาธารณรัฐประชาธิปไตยประชาชนลาว
ไปสาธารณรัฐสังคมนิยมเวียดนามขณะที่อีกฝั่งสามารถวิ่งไปยังประเทศเมียนมาได้
สําหรับในประเทศถือเป็นการลดระยะทางระหว่าง จ.กาฬสินธุ์ และ จ.มุกดาหาร กระจายการพัฒนาสู่ภูมิภาค
เพิ่มมูลค่าการค้าการลงทุนตามแนวชายแดน โดยในเดือน
ก.พ.ที่ผ่านมาเขตพัฒนาเศรษฐกิจพิเศษมุกดาหารมีการลงทุน 3 โครงการ ธุรกิจตั้งใหม่ 868 ราย
รวมมูลค่ากว่า 2 พันล้านบาท
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-​กระทรวงวัฒนธรรม โดยกรมศิลปากร เปิดนิทรรศการพิเศษ เรื่อง "พระพุทธรูปสำคัญในพิพิธภัณฑสถานแห่งชาติ" และนิทรรศการพิเศษ เรื่อง “เถลิงรัชช์หัตถศิลป์”
วันจันทร์ที่ 12 มิถุนายน 2566
​กระทรวงวัฒนธรรม โดยกรมศิลปากร เปิดนิทรรศการพิเศษ เรื่อง "พระพุทธรูปสําคัญในพิพิธภัณฑสถานแห่งชาติ" และนิทรรศการพิเศษ เรื่อง “เถลิงรัชช์หัตถศิลป์”
​กระทรวงวัฒนธรรม โดยกรมศิลปากร เปิดนิทรรศการพิเศษ เรื่อง "พระพุทธรูปสําคัญในพิพิธภัณฑสถานแห่งชาติ" และนิทรรศการพิเศษ เรื่อง “เถลิงรัชช์หัตถศิลป์”
กระทรวงวัฒนธรรม โดยกรมศิลปากร เปิดนิทรรศการพิเศษ เรื่อง "พระพุทธรูปสําคัญในพิพิธภัณฑสถานแห่งชาติ" และนิทรรศการพิเศษ เรื่อง “เถลิงรัชช์หัตถศิลป์” เนื่องในโอกาสสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ทรงเจริญพระชนมายุครบ 8 รอบ 96 พรรษา
เมื่อวันที่ 8 มิถุนายน 2566 สมเด็จพระอริยวงศาคตญาณ สมเด็จพระสังฆราช สกลมหาสังฆปริณายก โปรดมีพระบัญชาให้สมเด็จพระมหาวีรวงศ์ เลขานุการสมเด็จพระสังฆราชเป็นผู้แทนพระองค์เปิดนิทรรศการพิเศษ เรื่อง "พระพุทธรูปสําคัญในพิพิธภัณฑสถานแห่งชาติ" และนิทรรศการพิเศษ เรื่อง “เถลิงรัชช์หัตถศิลป์” เนื่องในโอกาสสมเด็จพระอริยวงศาคตญาณ สมเด็จพระสังฆราช สกลมหาสังฆปริณายก ทรงเจริญพระชนมายุครบ 8 รอบ 97 พรรษา โดยมี นายอิทธิพล คุณปลื้ม รัฐมนตรีว่าการกระทรวงวัฒนธรรม และคู่สมรส นางยุพา ทวีวัฒนะกิจบวร ปลัดกระทรวงวัฒนธรรม ผู้บริหาร ข้าราชการ และเจ้าหน้าที่เข้าร่วม ณ พิพิธภัณฑสถานแห่งชาติ พระนคร กรุงเทพมหานคร
นิทรรศการพิเศษ เรื่อง “พระพุทธรูปสําคัญในพิพิธภัณฑสถานแห่งชาติ” จัดขึ้น ณ พระที่นั่งศิวโมกขพิมาน พิพิธภัณฑสถานแห่งชาติ พระนคร จัดแสดงเรื่องราวของคตินิยมในการสร้างรูปแทนพระพุทธเจ้าเพื่อสักการบูชา การออกแบบท่าทางหรือการแสดงปางอันมีความหมายทางประติมานวิทยา และได้คัดเลือกพระพุทธรูป จํานวน 81 องค์ ซึ่งเป็นพระพุทธรูปโบราณที่มีพุทธศิลป์งดงามเป็นพิเศษในแต่ละสกุลช่าง
สําหรับนิทรรศการพิเศษ เรื่อง “เถลิงรัชช์หัตถศิลป์” ณ พระที่นั่งอิศราวินิจฉัย พิพิธภัณฑสถานแห่งชาติ
พระนคร จัดแสดงเรื่องราวเกี่ยวกับพระราชพิธีบรมราชาภิเษก โบราณวัตถุที่นํามาจัดแสดง อาทิ แผ่นไม้สลักเครื่องราชกกุธภัณฑ์ และดอกพิกุลทอง ดอกพิกุลเงิน สมัยรัตนโกสินทร์ หนังสือสมุดไทย ฝาบาตรและเชิงบาตรประดับมุกที่ระลึกงานพระราชพิธีบรมราชาภิเษก รัชกาลที่ 5 นอกจากนี้ ยังมีงานศิลปกรรมในการพระราชพิธีบรมราชาภิเษก และผลงานศิลปกรรมที่เกี่ยวเนื่องกับพระบรมวงศ์ ซึ่งสํานักช่างสิบหมู่ กรมศิลปากรได้สร้างสรรค์ขึ้น อาทิ ตราสัญลักษณ์พระราชพิธีบรมราชาภิเษก พุทธศักราช 2562 คนโทน้ําอภิเษก จังหวัดนนทบุรี หีบพระศรีพร้อมลูกหีบ 3 องค์
สามารถเข้าชมนิทรรศการพิเศษ เรื่อง "พระพุทธรูปสําคัญในพิพิธภัณฑสถานแห่งชาติ" ระหว่างวันที่
9 มิถุนายน – 10 กันยายน 2566 และนิทรรศการพิเศษ เรื่อง “เถลิงรัชช์หัตถศิลป์” ระหว่างวันที่ 9 มิถุนายน – 17 กันยายน 2566 เวลา 09.00 - 16.00 น. ณ พิพิธภัณฑสถานแห่งชาติ พระนคร วันพุธ – วันอาทิตย์ (ปิดวันจันทร์ – วันอังคาร)
รัฐบาลไทย-ข่าวทำเนียบรัฐบาล-สุดปัง ! 17 รพ.เอกชน ร่วมดูแลผู้ป่วยบัตรทองใน กทม.
วันจันทร์ที่ 12 มิถุนายน 2566
สุดปัง ! 17 รพ.เอกชน ร่วมดูแลผู้ป่วยบัตรทองใน กทม.
.....
สํานักงานหลักประกันสุขภาพแห่งชาติ (สปสช.) ร่วมกับ 17 รพ.เอกชน นอกระบบบัตรทองในพื้นที่ กทม. เพิ่มจํานวนเตียงรองรับผู้ป่วย โดยเข้าเป็นสถานพยาบาลตาม ม.7 กรณีเหตุสมควร ได้แก่ 1. รพ.กล้วยน้ําไท 2. รพ.ปิยะเวท 3. รพ.บางนา1 4. รพ.เพชรเวช 5. รพ.บางนา5 6. รพ.มเหสักข์ 7. รพ.แพทย์ปัญญา 8. รพ.มิตรประชา 9. รพ.ศรีสวรรค์ กรุงเทพ 10. รพ.พีเอ็มจี 11. รพ.สุขสวัสดิ์อินเตอร์ 12. รพ.อินทรารัตน์ 13. รพ.นวมินทร์ 14. รพ.วิภารามปากเกร็ด 15. รพ.บางโพ 16. รพ.กรุงเทพสนามจันทร์ และ 17. รพ.บางไผ่ รวมเตียงสํารองในระบบบัตรทองเพิ่มขึ้น 582 เตียง
.
ครอบคลุมการรับส่งต่อทั้งกรณีผู้ป่วยนอกและผู้ป่วยใน รวมถึงการบริการเฉพาะด้าน เช่น ผู้ป่วยสวนหัวใจ เปลี่ยนข้อเข่า-สะโพก ฟอกเลือดด้วยเครื่องไตเทียม และผ่าตัดทําเส้นเลือดฟอกไต โดยหน่วยบริการที่ต้องการส่งต่อผู้ป่วย โทรสายด่วน สปสช. 1330 กด 9 ปัจจุบันมีผู้ป่วยได้รับการส่งต่อแล้ว 2,930 คน ส่วนการเบิกค่าบริการ สถานพยาบาลตาม ม.7 ที่รับผู้ป่วยส่งข้อมูลเบิกจ่ายได้ที่ สปสช. โดยตรง
.
#ไทยคู่ฟ้า#สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-สปสช. จับมือคลินิกกายภาพบำบัด ดูแลฟื้นฟูสมรรถภาพร่างกาย “ผู้ป่วยสิทธิบัตรทอง” 4 กลุ่มโรค
วันจันทร์ที่ 12 มิถุนายน 2566
สปสช. จับมือคลินิกกายภาพบําบัด ดูแลฟื้นฟูสมรรถภาพร่างกาย “ผู้ป่วยสิทธิบัตรทอง” 4 กลุ่มโรค
.....
สปสช. เผยการทํากายภาพบําบัดเป็นบริการทางการแพทย์ในการฟื้นฟูสมรรถภาพร่างกายซึ่งมีความจําเป็นต่อผู้ป่วยอย่างยิ่ง
.
ปัจจุบันมีคลินิกกายภาพบําบัดทั่วประเทศเข้าร่วมเป็นหน่วยบริการในระบบบัตรทองกับ สปสช. 58 แห่ง ดูแลผู้ป่วย 4 กลุ่มโรค:
.
• ผู้ป่วยโรคหลอดเลือดสมอง (Stroke)
• ผู้ป่วยสมองได้รับบาดเจ็บ (Traumatic brain injury)
• ผู้ป่วยไขสันหลังได้รับบาดเจ็บที่ได้รับการรักษาจนเข้าสู่ภาวะคงที่
• ผู้ป่วยภาวะกระดูกสะโพกหักจากภยันตรายชนิดไม่รุนแรง (Fragility fracture hip) ที่ต้องได้รับการฟื้นสมรรถภาพผู้ป่วยระยะกลาง (Intermediate care : IMC)
.
ทั้งนี้ ในช่วงระยะ 3-6 เดือนหลังจากอาการของ “ผู้ป่วยพ้นระยะวิกฤต หรือ แพทย์ประเมินให้พ้นการเป็นผู้ป่วยใน” จะเป็นช่วงเวลาทองของการบําบัดรักษา (golden period) เนื่องจากเป็นระยะสมองและระบบประสาทต่าง ๆ ของร่างกายมีความพร้อมที่จะรับการฟื้นฟูสภาพ
.
หากผู้ป่วยได้รับการบําบัดที่ถูกต้องและต่อเนื่อง จะทําให้มีโอกาสกลับคืนสู่ภาวะปกติและสามารถลดความพิการได้
.
สําหรับรูปแบบของการให้บริการจะเป็นการเชื่อมต่อบริการกายภาพบําบัด โดยโรงพยาบาลจะทําหน้าที่เป็น “แม่ข่าย” ให้กับคลินิกกายภาพบําบัด นอกจากนี้ยังดําเนินการประสานส่งต่อผู้ป่วยให้มารับทําการฟื้นฟูสมรรถภาพร่างกายต่อเนื่องที่คลินิกกายภาพบําบัด โดยเป็นการกายภาพบําบัด "แบบเข้มข้น" ร่วมกับหน่วยบริการไม่เกิน 20 ครั้งในช่วง golden period
.
สอบถามรายละเอียดเพิ่มเติมได้ที่:
รัฐบาลไทย-ข่าวทำเนียบรัฐบาล-ปลัดฯ ณัฐพล รุดตรวจสอบระบบแอร์ทั่วตึก สปอ. เล็งหาแนวทางเพิ่มประสิทธิภาพทั้งระบบ เพื่อให้เจ้าหน้าที่ทุกระดับ และผู้รับบริการ ทำงานอย่างมีความสุข
วันจันทร์ที่ 12 มิถุนายน 2566
12/06/2566
ปลัดฯ ณัฐพล รุดตรวจสอบระบบแอร์ทั่วตึก สปอ. เล็งหาแนวทางเพิ่มประสิทธิภาพทั้งระบบ เพื่อให้เจ้าหน้าที่ทุกระดับ และผู้รับบริการ ทํางานอย่างมีความสุข
ปลัดกระทรวงอุตสาหกรรม ณัฐพล รุดตรวจสอบระบบแอร์ทั่วตึก สปอ. เล็งหาแนวทางเพิ่มประสิทธิภาพทั้งระบบ เพื่อให้เจ้าหน้าที่ทุกระดับ และผู้รับบริการ ทํางานอย่างมีความสุข
เมื่อวันที่ 8 มิถุนายน 2566 ดร.ณัฐพล รังสิตพล ปลัดกระทรวงอุตสาหกรรม พร้อมด้วย นายสุรพล ชามาตย์ นางสาวณัฏฐิญา เนตยสุภา รองปลัดกระทรวงอุตสาหกรรม นางสาวณิรดา วิสุทธิชาติธาดา ผู้ช่วยปลัดกระทรวงอุตสาหกรรม นางสาวชลาริน นิลพิฤกษ์ ผู้อํานวยการกองกลาง นายดุสิต อนันตรักษ์ ผู้อํานวยการศูนย์เทคโนโลยีสารสนเทศและการสื่อสาร นายเตมีย์ พันธุวงค์ราช ผู้อํานวยการกองตรวจราชการ และเจ้าหน้าที่กระทรวงอุตสาหกรรม เข้าตรวจเช็คระบบเครื่องปรับอากาศบริเวณภายในอาคารสํานักงานปลัดกระทรวงอุตสาหกรรม (สปอ.) ทั้งนี้ จากการตรวจสอบ พบว่าการติดตั้งเครื่องปรับอากาศภายในอาคาร สปอ. มีการติดตั้งคอมเพรสเซอร์อยู่ภายในอาคาร ทําให้ระบบการไหลเวียนอากาศบริเวณคอมเพรสเซอร์แอร์ทําได้ไม่ดี และประสบปัญหาความร้อนสะสม ส่งผลให้เครื่องปรับอากาศไม่ทําความเย็น และทํางานได้ไม่เต็มประสิทธิภาพ โดยเฉพาะในฤดูร้อนที่ผ่านมา
ดังนั้น เพื่อให้ระบบเครื่องปรับอากาศภายในอาคาร สปอ. มีการทํางานอย่างเต็มประสิทธิภาพ ปลัดกระทรวงอุตสาหกรรม จึงได้มอบหมายให้นายดุสิต อนันตรักษ์ ผู้อํานวยการศูนย์เทคโนโลยีสารสนเทศและการสื่อสาร เร่งตรวจสอบจุดติดตั้งเครื่องปรับอากาศทุกตัวภายในอาคาร พร้อมวางแผนการบริหารจัดการเครื่องปรับอากาศ และนําเสนอแผนการปรับปรุงให้สามารถใช้งานได้อย่างเต็มประสิทธิภาพต่อไป
โอกาสนี้ นายจุลพงษ์ ทวีศรี อธิบดีกรมโรงงานอุตสาหกรรม พร้อมด้วย นายพรยศ กลั่นกรอง นายวีรพงษ์ เอี่ยมเจริญชัย รองอธิบดีกรมโรงงานอุตสาหกรรม ได้ให้ข้อเสนอแนะ และนําเยี่ยมชมระบบการติดตั้งจากมุมมองภายนอกอาคาร สปอ. ด้วย
รัฐบาลไทย-ข่าวทำเนียบรัฐบาล-ปลัดเกษตรฯ ปล่อยขบวนปฐมฤกษ์เป็ดปรุงสุกไทยไปออสเตรเลียฟุ้งเตรียมจ่อคิวเปิดตลาดส่งออกสินค้าเกษตรคุณภาพอื่นๆ
วันจันทร์ที่ 12 มิถุนายน 2566
ปลัดเกษตรฯ ปล่อยขบวนปฐมฤกษ์เป็ดปรุงสุกไทยไปออสเตรเลียฟุ้งเตรียมจ่อคิวเปิดตลาดส่งออกสินค้าเกษตรคุณภาพอื่นๆ
ปลัดเกษตรฯ ปล่อยขบวนปฐมฤกษ์เป็ดปรุงสุกไทยไปออสเตรเลียเตรียมจ่อคิวเปิดตลาดส่งออกสินค้าเกษตรคุณภาพอื่นๆ หวังสร้างรายได้แก่เกษตรกรอย่างยั่งยืน
นายประยูร อินสกุล ปลัดกระทรวงเกษตรและสหกรณ์ เปิดเผยภายหลังเป็นประธานพิธีส่งออก “เป็ดแปรรูปตู้ปฐมฤกษ์” ของไทยไปออสเตรเลียโดยมีนายสมชวนรัตนมังคลานนท์อธิบดีกรมปศุสัตว์นายประสิทธิ์บุญดวงประเสริฐประธานคณะผู้บริหารบริษัทเจริญโภคภัณฑ์อาหารจํากัด (มหาชน) หรือซีพีเอฟพร้อมด้วยเจ้าหน้าที่ที่เกี่ยวข้องเข้าร่วมณโรงงานแปรรูปมีนบุรี 2 ซีพีเอฟว่าการเปิดตลาดเป็ดปรุงสุกในออสเตรเลียถือเป็นความสําเร็จครั้งสําคัญของไทย โดยเป็นประเทศแรกของโลกที่ได้รับการอนุมัติให้ส่งออกสินค้าเป็ดพร้อมทานไปออสเตรเลีย ซึ่งมีความเข้มงวดในการรับรองความปลอดภัยสินค้าเกษตรสูงมาก จากความร่วมมือระหว่างภาครัฐและเอกชนในการยกระดับคุณภาพผลิตภัณฑ์เป็ดปรุงสุกจากไทยตลอดทั้งห่วงโซ่อุปทาน และการเจรจาระหว่างรัฐบาลสองประเทศมาอย่างต่อเนื่องตลอด 7 ปีตั้งแต่ปี 2559 การเปิดตลาดออสเตรเลียในครั้งนี้จึงถือเป็นการตอกย้ําถึงคุณภาพเป็ดปรุงสุกของไทยเป็นที่ยอมรับในระดับสากล และพร้อมแข่งขันในเวทีตลาดโลก ปัจจุบันไทยส่งออกสินค้าเป็ดปรุงสุกไปหลายประเทศทั่วโลก อาทิ อียู ญี่ปุ่น นิวซีแลนด์ เป็นต้น ทั้งนี้ลอตแรกส่งออกจํานวน 20 ตันขนส่งทางท่าอากาศยานสุวรรณภูมิและคาดว่าการส่งออกเป็ดปรุงสุกไทยไปออสเตรเลียในช่วงปีแรกประมาณ 1,200 ตัน จะช่วยสร้างรายได้เข้าประเทศได้ประมาณ 400 ล้านบาท (11.86 ล้านเหรียญสหรัฐ)
“กระทรวงเกษตรฯขอแสดงความยินดีกับซีพีเอฟในฐานะเป็นผู้ประกอบการรายแรกของประเทศไทยที่ได้รับอนุมัติให้ส่งออกเป็ดปรุงสุกไปยังตลาดออสเตรเลีย โดยผ่านการตรวจสอบด้านคุณภาพและความปลอดภัยระดับโลกจากกรมปศุสัตว์ และทางการออสเตรเลีย ซึ่งถือเป็นการยกระดับมาตรฐานการผลิตเป็ดปรุงสุกของประเทศไทยให้เป็นที่ยอมรับในเวทีการค้าโลกทั้งนี้กระทรวงเกษตรฯได้เตรียมพร้อมผลักดันการเปิดตลาดสินค้าเกษตรรายการใหม่ส่งออกไปต่างประเทศเพิ่มเติมในเร็วๆนี้อีกด้วย” ปลัดเกษตรฯกล่าว
ขณะเดียวกันกระทรวงเกษตรฯ มีนโยบายในการอํานวยความสะดวกการค้าสินค้าเกษตร โดยได้มอบหมายให้หน่วยงานที่เกี่ยวข้องลดขั้นตอนและระยะเวลาการขออนุญาตการส่งออกให้ใช้เวลาสั้นลง 50% พร้อมทั้งนําเทคโนโลยีและแอปพลิเคชั่นมาทดแทนการทํางาน เพื่ออํานวยความสะดวกและให้บริการแก่เกษตรกรตลอดจนผู้ส่งออกไทยด้วย
รัฐบาลไทย-ข่าวทำเนียบรัฐบาล-ปลัดกระทรวงยุติธรรม เปิดการฝึกอบรม หลักสูตร นักศึกษาผู้บัญชาการเรือนจำ (นผบ.) รุ่นที่ ๓๕
วันจันทร์ที่ 12 มิถุนายน 2566
12/06/2566
ปลัดกระทรวงยุติธรรม เปิดการฝึกอบรม หลักสูตร นักศึกษาผู้บัญชาการเรือนจํา (นผบ.) รุ่นที่ ๓๕
ปลัดกระทรวงยุติธรรม เปิดการฝึกอบรม หลักสูตร นักศึกษาผู้บัญชาการเรือนจํา (นผบ.) รุ่นที่ ๓๕
ในวันจันทร์ที่ ๑๒ มิถุนายน ๒๕๖๖ เวลา ๐๙.๓๐ น. นางพงษ์สวาท กายอรุณสุทธิ์ ปลัดกระทรวงยุติธรรมเป็นประธานในพิธีเปิดการฝึกอบรม หลักสูตร นักศึกษาผู้บัญชาการเรือนจํา (นผบ.) รุ่นที่ ๓๕ โดยมีนายสหการณ์  เพ็ชรนรินทร์ รองปลัดกระทรวงยุติธรรม นายอายุตม์ สินธพพันธุ์ อธิบดีกรมราชทัณฑ์ พร้อมด้วยคณะผู้บริหารระดับสูงของกรมราชทัณฑ์ และผู้เข้ารับการอบรม ซึ่งเป็นข้าราชการระดับชํานาญการพิเศษและระดับอาวุโส จํานวน ๖๐ คน เข้าร่วมฯ ณ ห้องสัมมนากรมราชทัณฑ์ ชั้น ๓ อาคารกรมราชทัณฑ์ อําเภอเมืองนนทบุรี จังหวัดนนทบุรี
ในโอกาสนี้ นายอายุตม์ สินธพพันธุ์ อธิบดีกรมราชทัณฑ์ ได้มอบเข็มเครื่องหมายวิทยฐานะ หลักสูตรนักบริหารงานราชทัณฑ์ ระดับสูง (นรส.) กรณีพิเศษ ให้แก่นางพงษ์สวาท กายอรุณสุทธิ์ ปลัดกระทรวงยุติธรรม และนายสหการณ์ เพ็ชรนรินทร์ รองปลัดกระทรวงยุติธรรม หัวหน้ากลุ่มภารกิจด้านพัฒนาพฤตินิสัย ซึ่งเป็นการยกย่องเชิดชูเกียรติผู้ที่มีคุณูปการต่องานราชทัณฑ์มาโดยตลอด
ปลัดกระทรวงยุติธรรม กล่าวมีใจความสําคัญตอนหนึ่งว่า การปฏิบัติงานด้านพัฒนาพฤตินิสัย เป็นการทํางานที่ต้องใช้ความตั้งใจ การอุทิศตนเสียสละ และความพยายาม เพื่อพัฒนาคนให้มีคุณภาพกลับคืนสู่สังคม จึงขอให้ผู้เข้ารับการอบรมทุกท่านยึดมั่นหลักปฏิบัติตนในการทํางาน คือ ๑. มีความรู้ ความสามารถในหน้าที่ของตน ๒. กฎระเบียบ สามารถปฏิบัติได้ตามกฎหมาย กฎระเบียบได้อย่างถูกต้อง ๓. ปฏิบัติงานด้วยความรวดเร็ว และ ๔. รื่นรมย์ คือ การร่วมมือร่วมใจกันทําให้เป็นองค์กรแห่งความสุข จากหลักปฏิบัติดังกล่าว ขอให้ทุกท่านนํามาปรับใช้และยึดถือในการปฏิบัติงาน เพื่อการยกระดับให้กรมราชทัณฑ์เทียบเท่ามาตรฐานสากลและพัฒนางานราชทัณฑ์ให้มีประสิทธิภาพมากยิ่งขึ้นต่อไป
ทั้งนี้ หลักสูตร นักศึกษาผู้บัญชาการเรือนจํา (นผบ.) รุ่นที่ ๓๕ กําหนดจัดขึ้นระหว่างวันที่ ๑๒ มิถุนายน - ๗ กรกฎาคม ๒๕๖๖ ในรูปแบบการฝึกอบรมแบบผสมผสาน (Hybrid Learning) เพื่อให้ผู้เข้ารับการฝึกอบรมซึ่งจะดํารงตําแหน่งผู้บัญชาการเรือนจําในอนาคต ได้ร่วมแลกเปลี่ยนเรียนรู้ เสนอแนวคิด ความเห็น และการพัฒนามุมมองการบริหารงานในกระบวนการยุติธรรม เพื่อนํามาปรับใช้ให้เข้ากับการเปลี่ยนแปลงทางเศรษฐกิจและสังคมไทยให้มีประสิทธิภาพมากยิ่งขึ้น
รัฐบาลไทย-ข่าวทำเนียบรัฐบาล-การประชุมเตรียมการฝ่ายไทยสำหรับการประชุมคณะทำงานเจ้าหน้าที่อาวุโสอาเซียนด้านกฎหมายเพื่อจัดทำสนธิสัญญาอาเซียนว่าด้วยการส่งผู้ร้ายข้ามแดน
วันจันทร์ที่ 12 มิถุนายน 2566
12/06/2566
การประชุมเตรียมการฝ่ายไทยสําหรับการประชุมคณะทํางานเจ้าหน้าที่อาวุโสอาเซียนด้านกฎหมายเพื่อจัดทําสนธิสัญญาอาเซียนว่าด้วยการส่งผู้ร้ายข้ามแดน
การประชุมเตรียมการฝ่ายไทยสําหรับการประชุมคณะทํางานเจ้าหน้าที่อาวุโสอาเซียนด้านกฎหมายเพื่อจัดทําสนธิสัญญาอาเซียนว่าด้วยการส่งผู้ร้ายข้ามแดน (ASLOM Working Group on Extradition Treaty: ASLOM WG on AET) ครั้งที่ ๕
ในวันจันทร์ที่ ๑๒ มิถุนายน ๒๕๖๖ พันตํารวจโท ประวุธ วงศ์สีนิล รองปลัดกระทรวงยุติธรรม เป็นประธาน “การประชุมเตรียมการฝ่ายไทยสําหรับการประชุมคณะทํางานเจ้าหน้าที่อาวุโสอาเซียนด้านกฎหมายเพื่อจัดทําสนธิสัญญาอาเซียนว่าด้วยการส่งผู้ร้ายข้ามแดน (ASLOM Working Group on Extradition Treaty: ASLOM WG on AET) ครั้งที่ ๕” ณ ห้องประชุมกระทรวงยุติธรรม ๑๐-๐๑ ชั้น ๑๐ อาคารที่ทําการกระทรวงยุติธรรม พร้อมด้วยผู้แทนหน่วยงาน ได้แก่ สํานักงานอัยการสูงสุด กระทรวงการต่างประเทศ และกองการต่างประเทศ สํานักงานปลัดกระทรวงยุติธรรม เข้าร่วมการประชุมฯ
การประชุมฯ ครั้งนี้ ที่ประชุมได้รับทราบผลการประชุม ASLOM WG on AET ครั้งที่ ๔ ซึ่งจัดขึ้นระหว่างวันที่ ๑๓ - ๑๕ มีนาคม ๒๕๖๖ ณ จังหวัดบาหลี สาธารณรัฐอินโดนีเซีย และได้รับทราบความคืบหน้าในการเตรียมการเป็นเจ้าภาพจัดประชุม ASLOM WG on AET ครั้งที่ ๕ ของฝ่ายไทย ซึ่งมีกําหนดจัดขึ้นระหว่างวันที่ ๑๙ - ๒๑ มิถุนายน ๒๕๖๖ ณ โรงแรม เดอะ เบอร์เคลีย์ ประตูน้ํา รวมทั้งยังได้ร่วมกันพิจารณาและแลกเปลี่ยนข้อคิดเห็นและข้อเสนอแนะในการดําเนินงานท่าทีฝ่ายไทยด้านสารัตถะและด้านพิธีการเกี่ยวกับการประชุม ASLOM WG on AET ครั้งที่ ๕ ตลอดจนการบริหารจัดการในส่วนที่เกี่ยวข้อง เพื่อให้การเป็นเจ้าภาพของฝ่ายไทยในการจัดการประชุมฯ ดังกล่าว มีประสิทธิภาพ มีประสิทธิผล และนําประโยชน์สูงสุดให้กับประเทศและภูมิภาค
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ยินดีแนวโน้มตลาดเครื่องมือแพทย์ของไทยเติบโตต่อเนื่อง คาดการณ์ในปี 2570 มีมูลค่ากว่าแสนล้านบาท อัตราการเติบโตเฉลี่ย 8.1% ระหว่างปี 2562-2570
วันจันทร์ที่ 12 มิถุนายน 2566
12/06/2566
​โฆษกรัฐบาลเผย นายกฯ ยินดีแนวโน้มตลาดเครื่องมือแพทย์ของไทยเติบโตต่อเนื่อง คาดการณ์ในปี 2570 มีมูลค่ากว่าแสนล้านบาท อัตราการเติบโตเฉลี่ย 8.1% ระหว่างปี 2562-2570
​โฆษกรัฐบาลเผย นายกฯ ยินดีแนวโน้มตลาดเครื่องมือแพทย์ของไทยเติบโตต่อเนื่อง คาดการณ์ในปี 2570 มีมูลค่ากว่าแสนล้านบาท อัตราการเติบโตเฉลี่ย 8.1% ระหว่างปี 2562-2570
วันนี้ (12 มิถุนายน 2566) นายอนุชา บูรพชัยศรี รองเลขาธิการนายกรัฐมนตรีฝ่ายการเมือง ปฏิบัติหน้าที่โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีตลาดเครื่องมือแพทย์ในไทยมีแนวโน้มเติบโตอย่างต่อเนื่อง โดยมีการคาดการณ์ว่าในปี 2570 ตลาดเครื่องมือแพทย์ของประเทศไทย จะมีมูลค่ากว่าแสนล้านบาท โดยมีอัตราการเติบโตเฉลี่ย 8.1% (2562-2570) สืบเนื่องมาจากความต้องการนวัตกรรมทางการแพทย์ที่เพิ่มมากขึ้น เชื่อมั่นไทยพร้อมตอบรับกระแสความต้องการ
โฆษกประจําสํานักนายกรัฐมนตรี กล่าวว่า ปัจจุบันทั่วโลกตระหนักถึงประเด็นทางด้านสุขภาพมากขึ้น ส่งผลให้ตลาดเครื่องมือแพทย์เติบโต จากข้อมูลของสมาคมอุตสาหกรรมเทคโนโลยีเครื่องมือแพทย์ไทย พบว่าตลาดเครื่องมือแพทย์ของโลกเติบโตเฉลี่ยปีละ 6.1% คาดการณ์ว่าในปี 2570 จะมีมูลค่าตลาดอยู่ที่ 7.44 แสนล้านเหรียญสหรัฐ ในขณะที่ตลาดเครื่องมือแพทย์ของไทย คาดว่าจะมีมูลค่ากว่า 3.38 พันล้านเหรียญสหรัฐ หรือกว่าแสนล้านบาทในปี 2570 มีอัตราเติบโตเฉลี่ย 8.1% ต่อปี (ปี 2562-2570)
นอกจากนี้ งานวิจัยของธนาคารกรุงศรีอยุธยา พบว่าในปี 2565-2566 มูลค่าจําหน่ายเครื่องมือแพทย์ในประเทศจะเติบโตเฉลี่ย 5.0-7.0 % ต่อปี ความต้องการอุปกรณ์การแพทย์ที่เกี่ยวข้องกับสุขอนามัยและการดูแลสุขภาพ ยังเพิ่มขึ้นต่อเนื่องทั้งตลาดในประเทศและต่างประเทศ เป็นผลมาจาก 1. อัตราการเจ็บป่วยมีแนวโน้มเพิ่มขึ้นจากโรคไม่ติดต่อเรื้อรัง 2. จํานวนผู้ป่วยต่างชาติที่มีแนวโน้มกลับมาใช้บริการในไทยเพิ่มขึ้นในปี 2565-2566 3. ผู้ประกอบการโรงพยาบาลมีแผนขยายการลงทุนต่อเนื่อง 4. กระแสการใส่ใจสุขภาพและการดูแลสุขภาพแบบครบวงจรมีแนวโน้มเพิ่มขึ้นทั่วโลก 5. ประเทศคู่ค้าหลักของไทยยังมีความต้องการอุปกรณ์ทางการแพทย์ต่อเนื่อง 6. นโยบายสนับสนุนจากรัฐบาลในการพัฒนาให้ไทยเป็นศูนย์กลางสุขภาพนานาชาติ (Medical Hub) และ 7. การพัฒนาผลิตภัณฑ์/นวัตกรรมการแพทย์ใหม่ที่ใช้เทคโนโลยีขั้นสูงมากขึ้น
“นายกรัฐมนตรี สั่งการให้ติดตามแนวโน้มการเติบโตของตลาดเครื่องมือแพทย์ของประเทศไทย วางแผนทางการตลาด ตั้งรับความต้องการ ทั้งการผลิตเพื่อบริโภคในประเทศ และการผลิตเพื่อส่งออก รวมทั้งคาดการณ์มูลค่าตลาด การเติบโตของอุตสาหกรรมชีวเภสัชภัณฑ์ รวมทั้งแนวทางการสนับสนุนไทยในภาคธุรกิจการแพทย์” นายอนุชาฯ กล่าว
รัฐบาลไทย-ข่าวทำเนียบรัฐบาล-วันศุกร์ ที่ ๙ มิถุนายน ๒๕๖๖ เวลา ๐๙.๐๐ น. พลเอก นุชิต ศรีบุญส่ง รองปลัดกระทรวงกลาโหม ผู้แทนปลัดกระทรวงกลาโหม ให้การต้อนรับ พลจัตวา Stephen Justice Mnkande (สตีเฟน จัสติช เอ็มคานเด
วันจันทร์ที่ 12 มิถุนายน 2566
วันศุกร์ ที่ ๙ มิถุนายน ๒๕๖๖ เวลา ๐๙.๐๐ น. พลเอก นุชิต ศรีบุญส่ง รองปลัดกระทรวงกลาโหม ผู้แทนปลัดกระทรวงกลาโหม ให้การต้อนรับ พลจัตวา Stephen Justice Mnkande (สตีเฟน จัสติช เอ็มคานเด
โดยรองปลัดกระทรวงกลาโหมได้กล่าวยินดีต้อนรับ ผู้อํานวยการอาวุโสของวิทยาลัยป้องกันประเทศแทนซาเนีย และผู้ร่วมคณะ ในโอกาสเดินทางเยือนไทย เพื่อเรียนรู้ประสบการณ์การพัฒนาของไทย
โดยได้ศึกษาดูงานในหน่วยงานภาครัฐและเอกชนที่สําคัญ ทั้งนี้ กระทรวงกลาโหมหวังว่าจะเป็นประโยชน์และเป็นส่วนสําคัญในการริเริ่มความสัมพันธ์ รวมทั้งจะเป็นการแลกเปลี่ยนประสบการณ์ให้เกิดการถ่ายทอดความรู้ระหว่างกันต่อไป รวมทั้งขอชื่นชมความสัมพันธ์ที่ราบรื่นระหว่างไทย - แทนซาเนีย ที่จะครบรอบ ๔๓ ปี ของการสถาปนา ทางการทูตในปีนี้ (สถาปนาฯ เมื่อ ๓๐ ธ.ค.๒๓) โดยทั้งสองประเทศมีการแลกเปลี่ยนการเยือนระหว่างกันในระดับรัฐบาล รวมทั้งการเสด็จเยือนตามคําเชิญของแทนซาเนียในระดับราชวงศ์ของไทย
สําหรับประเทศสหสาธารณรัฐแทนซาเนียเป็นประเทศที่มีเสถียรภาพทางการเมืองมีระบบกฎหมายที่ชัดเจน และเป็นสมาชิกประชาคมแอฟริกาตะวันออก ส่งผลให้สามารถกระจายสินค้าที่สําคัญของไทยในภูมิภาคแอฟริกา รวมทั้ง เป็นประเทศที่เหมาะแก่การลงทุนในหลากหลายด้าน นอกจากนี้ แทนซาเนียเป็นตลาดส่งออกที่สําคัญอันดับที่ ๖ ของไทย ในทวีปแอฟริกา และอันดับที่ ๖๖ ของไทยในอันดับโลก อีกทั้งมีผู้ประกอบการของไทยได้ตั้งฐานการดําเนินธุรกิจในสาขากิจการโรงแรม ธุรกิจวัสดุก่อสร้าง และบริษัทเหมืองแร่อัญมณีอีกด้วย
โดยทั้งสองฝ่าย เห็นว่าการหารือในครั้งนี้ นับว่าเป็นประโยชน์ต่อการดําเนินความสัมพันธ์ระหว่างกัน เพื่อขับเคลื่อนความร่วมมือในด้านต่างๆ อย่างเต็มศักยภาพ ต่อไป
รัฐบาลไทย-ข่าวทำเนียบรัฐบาล-การส่งออกสินค้าเกษตรไทยยังคงได้เปรียบดุลการค้าอาเซียน
วันจันทร์ที่ 12 มิถุนายน 2566
การส่งออกสินค้าเกษตรไทยยังคงได้เปรียบดุลการค้าอาเซียน
วันเสาร์ที่ 10 มิถุนายน 2566
ต่อจากนี้ไป ขอเชิญรับฟังไทยคู่ฟ้า
สถานการณ์การค้าสินค้าเกษตรและยางพาราธรรมชาติของไทยกับอาเซียน 9 ประเทศ ในช่วง 3
เดือนแรกของปี 2566 พบว่าไทยมีมูลค่าการค้ารวม 148,736 ล้านบาท เพิ่มขึ้นร้อยละ 4.18
จากช่วงเดียวกันของปีก่อน โดยมีมูลค่าส่งออกกว่า 1 แสนล้านบาทขณะที่การนําเข้าขยายตัวลดลงที่ 47,674
ล้านบาท ภาพรวมไทยจึงยังคงได้เปรียบดุลการค้าตลาดอาเซียน
โดยตลาดส่งออกสินค้าเกษตรที่มีมูลค่ามากที่สุด 3 อันดับแรก คือ อินโดนีเซีย มูลค่า 26,290 ล้านบาท
มาเลเซีย 18,000 ล้านบาท และกัมพูชา 13,331 ล้านบาท สินค้าส่งออกที่สําคัญ เช่น น้ําตาล เครื่องดื่มชูกําลัง
ข้าว เครื่องดื่มไม่มีแอลกอฮอล์ อาหารปรุงแต่ง น้ํายางธรรมชาติ อาหารสุนัขหรือแมว
ตลอดจนซอสและของปรุงสําหรับทําซอส และเครื่องแกงสําเร็จรูป
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-กพท. ชี้แจงกรณีอากาศยานการบินไทยเฉี่ยวชนบนทางขับ ที่สนามบินฮาเนดะ ตั้งเป้าขนผู้โดยสารตกค้างกลับถึงไทยได้ครบภายในวันพรุ่งนี้
วันจันทร์ที่ 12 มิถุนายน 2566
กพท. ชี้แจงกรณีอากาศยานการบินไทยเฉี่ยวชนบนทางขับ ที่สนามบินฮาเนดะ ตั้งเป้าขนผู้โดยสารตกค้างกลับถึงไทยได้ครบภายในวันพรุ่งนี้
เหตุการณ์เครื่องบินของสายการบินไทย เที่ยวบิน TG 683 เส้นทาง โตเกียว (ฮาเนดะ) - กรุงเทพ ฯ เฉี่ยวชนกับเครื่องบินของสายการบิน EVA Air เมื่อเวลา 11.00 น. (ตามเวลาท้องถิ่นของประเทศญี่ปุ่น) วันนี้ (10 มิถุนายน 2566) ตามที่มีรายงานข่าวปรากฏตามสือ
สํานักงานการบินพลเรือนแห่งประเทศไทย (กพท.) กระทรวงคมนาคม ขอรายงานสรุปเหตุการณ์และความคืบหน้าเกี่ยวกับกรณีดังกล่าว ดังนี้
1. ลักษณะของเหตุการณ์: อุบัติเหตุครั้งนี้เกิดขึ้นขณะที่เครื่องบินของสายการบินไทย เที่ยวบินที่ TG 683 กําลังเคลื่อนตัวไปยังทางขับหมายเลขแอล 15 (Taxiway L15) ตามคําสั่งของเจ้าหน้าที่ควบคุมจราจร ทางอากาศ หอบังคับการบินสนามบินฮาเนดะ ในระหว่างที่อากาศยานกําลังเคลื่อนตัวอยู่นั้น ปรากฏว่าชายปีก (Winglet) ด้านขวาของเครื่องบินได้เฉี่ยวกับส่วนท้ายเครื่องบินของสายการบิน EVA Air ที่จอดอยู่ที่จุดรอ (Holding Point) ของทางขับหมายเลขแอล 14 (Taxiway L14) ทําให้ช่วงชายปีกด้านบนได้รับความเสียหายโดยไม่มีรายงานผู้ได้รับบาดเจ็บหรือเสียชีวิตจากเหตุการณ์ดังกล่าว ขณะนี้ กรมการบินพาณิชย์แห่งญี่ปุ่น (JCAB) และสํานักงานตํารวจแห่งชาติ (National Police Agent) ของญี่ปุ่น ได้เข้าตรวจสอบและดําเนินการพิทักษ์เครื่องบินทั้งสองลําไว้เพื่อตรวจสอบหาสาเหตุต่อไป
2. การดําเนินการเกี่ยวกับผู้โดยสาร : กพท. ได้ประสานกับสายการบินไทยในทันที เพื่อตรวจสอบแผนและมาตรการเกี่ยวกับผู้โดยสาร ซึ่งเป็นไปตามกฎหมายและกฎระเบียบที่เกี่ยวข้องกับการคุ้มครองสิทธิและการดูแลผู้โดยสารที่ได้รับผลกระทบ เบื้องต้นได้รับการยืนยันว่าการบินไทยได้เตรียมการทุกด้านไว้พร้อมแล้ว ทั้งนี้ ผู้โดยสารจํานวน 250 คน การบินไทยได้จัดหาบัตรโดยสารให้สามารถเดินทางกลับประเทศไทยได้ภายในวันนี้ (10 มิถุนายน 2566) จํานวน 100 คน โดยเป็นเที่ยวบินของสายการบินออลนิปปอนแอร์เวย์ส (ANA) และสายการบินเจแปนแอร์ไลน์ (JAL) สําหรับผู้โดยสารที่เหลือ บริษัท การบินไทย จํากัด ได้จัดหาที่พักและเปลี่ยนแปลงเที่ยวบิน เป็นเที่ยวบินของสายการบินไทยในวันพรุ่งนี้ (11 มิถุนายน 2566) โดยอาจมีการเปลี่ยนแปลงแบบ/รุ่นของอากาศยานเพื่อให้สามารถนําผู้โดยสารตกค้างกลับถึงประเทศไทยได้หมดในวันพรุ่งนี้
3. การประสานงานกับกรมการบินพาณิชย์แห่งญี่ปุ่น (JCAB):กพท. อยู่ระหว่างการประสานงานกับ JCAB อย่างใกล้ชิด ทั้งในด้านการสอบสวนเหตุการณ์ซึ่งประเทศญี่ปุ่นเป็นผู้รับผิดชอบหลักและกําลังดําเนินการอยู่ในขณะนี้ รวมทั้งด้านการประสานงานเพื่ออํานวยความสะดวกให้กับสายการบินไทย และผู้โดยสารของเที่ยวบินดังกล่าว
กพท. ในฐานะหน่วยงานกํากับดูแลด้านการบินพลเรือนของประเทศไทย จะได้ติดตามสถานการณ์และดําเนินการในส่วนที่เกี่ยวข้องและรายงานให้สาธารณะทราบต่อไป
รัฐบาลไทย-ข่าวทำเนียบรัฐบาล- “ทิพานัน”เผย “พล.อ.ประยุทธ์”เอาจริงแก้ปัญหามลพิษ เข้มก.อุตฯลงพื้นที่ตรวจสอบคุณภาพน้ำคูคลองรอบโรงงาน กรุงเทพฯ และปริมณฑล  11 จังหวัด เดือนมิ.ย.นี้ ให้ได้มาตรฐาน
วันจันทร์ที่ 12 มิถุนายน 2566
12/06/2566
“ทิพานัน”เผย “พล.อ.ประยุทธ์”เอาจริงแก้ปัญหามลพิษ เข้มก.อุตฯลงพื้นที่ตรวจสอบคุณภาพน้ําคูคลองรอบโรงงาน กรุงเทพฯ และปริมณฑล  11 จังหวัด เดือนมิ.ย.นี้ ให้ได้มาตรฐาน
“ทิพานัน”เผย “พล.อ.ประยุทธ์”เอาจริงแก้ปัญหามลพิษ เข้มก.อุตฯลงพื้นที่ตรวจสอบคุณภาพน้ําคูคลองรอบโรงงาน กรุงเทพฯ และปริมณฑล  11 จังหวัด เดือนมิ.ย.นี้ ให้ได้มาตรฐาน  ย้ําไทยยังเนื้อหอมต่างชาติสนใจเป็นฐานการผลิต
วันนี้ (12 มิ.ย. 66) น.ส.ทิพานัน ศีริชนะ รองโฆษกประจําสํานักนายกรัฐมนตรี เปิดเผยว่า พล.อ.ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ให้ความสําคัญกับการพัฒนาประเทศในทุกมิติอย่างยั่งยืน เร่งขับเคลื่อนการจัดการปัญหามลพิษ ทั้งมลพิษทางน้ํา มลพิษทางอากาศ และมลพิษทางเสียง ตามยุทธศาสตร์ชาติ ล่าสุดได้ติดตามกรณีที่กระทรวงอุตสาหกรรมเตรียมลงพื้นที่สํารวจตรวจสอบคุณภาพน้ําในคูคลองรอบโรงงานในพื้นที่กรุงเทพฯ และปริมณฑล รวม 11 จังหวัดในเดือนมิถุนายนนี้
น.ส.ทิพานัน กล่าวว่า โดยจะตรวจสอบว่าเป็นไปตามเกณฑ์ค่าคุณภาพของแม่น้ําคูคลองเป็นไปตามมาตรฐานหรือไม่ ต้องดูแลและปรับปรุงอย่างไร และจะบูรณาการในการดูแลร่วมกันอย่างไร อาทิ การบําบัดน้ําเสียก่อนปล่อยลงสู่แม่น้ําลําคลองว่าเป็นไปตามเกณฑ์มาตรฐานหรือไม่ และการกําหนดมาตรการให้แม่น้ํามีความสะอาดอย่างยั่งยืน เช่น การติดตั้งระบบติดตามต่าง ๆ ทั้งนี้พล.อ.ประยุทธ์ได้กําชับ หากพบเห็นปัญหาจะต้องดําเนินการแก้ไขในทันที เพื่อให้คืนคุณภาพชีวิตที่ดีให้กับประชาชน เพื่อให้โรงงานอยู่คู่กับชุมชนได้อย่างยั่งยืน รักษาสิ่งแวดล้อมและอนาคตที่ดีของคนรุ่นถัดไป
“พล.อ.ประยุทธ์เอาจริงเรื่องการจัดการมลพิษ ยิ่งในภาวะที่เศรษฐกิจโลกฟื้นตัวหลังโควิด เช่นเดียวกับเศรษฐกิจไทยที่ฟื้นตัวอย่างต่อเนื่องจากมาตรการต่างๆของรัฐบาลภายใต้การนําของพล.อ.ประยุทธ์ การลงทุน และการผลิตต่างๆกลับมาขยายตัว ไทยยังคงเป็นฐานการผลิตที่น่าสนใจของต่างประเทศอย่างมาก โดยมีบริษัทชั้นนํา Nippon Export and Investment Insurance เข้าหารือกับกระทรวงอุตสาหกรรม เพื่อประกันความเสี่ยงให้แก่ผู้ประกอบการญี่ปุ่นที่มาลงทุนในประเทศไทย ในการส่งออกสินค้าอุตสาหกรรมไปประเทศที่สาม ซึ่งหากมีการลงทุนในประเทศไทยก็จะสร้างงาน สร้างรายได้ให้กับชุมชนและส่งผลดีต่อภาพรวมเศรษฐกิจประเทศ”น.ส.ท
รัฐบาลไทย-ข่าวทำเนียบรัฐบาล-ไทยเปิดตลาดการค้าใหม่ในประเทศคาซัคสถานขยายโอกาสการค้าการลงทุน
วันอังคารที่ 13 มิถุนายน 2566
ไทยเปิดตลาดการค้าใหม่ในประเทศคาซัคสถานขยายโอกาสการค้าการลงทุน
วันอังคารที่ 13 มิถุนายน 2566
ต่อจากนี้ไป ขอเชิญรับฟังไทยคู่ฟ้า
กระทรวงพาณิชย์
ดําเนินการตามแผนการส่งเสริมการค้าต่างประเทศโดยเปิดตลาดการค้าแห่งใหม่ในประเทศคาซัคสถาน
ซึ่งเป็นตลาดที่มีศักยภาพถือเป็นคู่ค้าอันดับที่ 3 ของไทยในกลุ่มประเทศเครือรัฐเอกราช
เป็นคู่ค้าที่มีศักยภาพมากที่สุดในภูมิภาคเอเชียกลาง
และยังมีโอกาสทางการค้าการลงทุนและความร่วมมือระหว่างกันอีกมาก โดยในปี 2565 ที่ผ่านมา
การค้าระหว่างไทยกับคาซัคสถาน มีมูลค่า 136 ล้านเหรียญสหรัฐ ขยายตัวร้อยละ 98.42
คิดเป็นมูลค่าการส่งออก 61.79 ล้านเหรียญสหรัฐ และการนําเข้า 74.21 ล้านเหรียญสหรัฐ
ขณะที่ภาพรวมการค้าระหว่างไทยกับภูมิภาคเอเชียกลาง มีมูลค่า 207.5 ล้านเหรียญสหรัฐ ขยายตัวร้อยละ
41.67 คิดเป็นมูลค่าการส่งออก 99.9 ล้านเหรียญสหรัฐ และการนําเข้า 107.6 ล้านเหรียญสหรัฐ
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-รองปลัดเกษตรฯ ประชุมหารือแนวทางการส่งเสริมการปลูกมันฝรั่งภายในประเทศ
วันอังคารที่ 13 มิถุนายน 2566
รองปลัดเกษตรฯ ประชุมหารือแนวทางการส่งเสริมการปลูกมันฝรั่งภายในประเทศ
แนวทางการส่งเสริมการปลูกมันฝรั่งภายในประเทศ
วันอังคารที่ 13 มิถุนายน 2566 เวลา 13.30 น. นายสุรเดช สมิเปรม รองปลัดกระทรวงเกษตรและสหกรณ์ ได้รับมอบหมายจากปลัดกระทรวงเกษตรและสหกรณ์ (นายประยูร อินสกุล) ให้เป็นประธานการประชุมหารือ เรื่อง แนวทางการส่งเสริมการปลูกมันฝรั่งภายในประเทศ ณ ห้องประชุม 135 กระทรวงเกษตรและสหกรณ์ โดยมีผู้เข้าร่วมประชุม ประกอบด้วย นายธิติ โลหะปิยะพรรณ ผู้ช่วยปลัดกระทรวงเกษตรและสหกรณ์ ดร.วิชาญ อิงศรีสว่าง ผู้อํานวยการสํานักงานพัฒนาการวิจัยการเกษตร และเจ้าหน้าที่ผู้เกี่ยวข้องจากสํานักงานเศรษฐกิจการเกษตร กรมวิชาการเกษตร กรมส่งเสริมการเกษตร กรมส่งเสริมสหกรณ์ กรมตรวจบัญชีสหกรณ์ กรมพัฒนาที่ดิน สํานักงานการปฏิรูปที่ดินเพื่อเกษตรกรรม ธนาคารเพื่อการเกษตรและสหกรณ์การเกษตร สํานักแผนงานและโครงการพิเศษ(สป.กษ.) สํานักงานเกษตรต่างประเทศ(สป.กษ.) สํานักตรวจราชการ (สป.กษ.) และสํานักงานเลขานุการคณะกรรมการส่งเสริมและพัฒนาระบบเกษตรพันธสัญญา(สป.กษ.)
ที่ประชุมได้รับทราบในประเด็น
1) ความก้าวหน้าการดําเนินการส่งเสริมการปลูกมันฝรั่งภายในประเทศ โดย สํานักแผนงานและโครงการพิเศษ สป.กษ.
2) ความก้าวหน้าการดําเนินการวิจัยการปลูกและพัฒนาพันธุ์มันฝรั่ง โดย กรมวิชาการเกษตร กรมส่งเสริมการเกษตร กรมพัฒนาที่ดิน และสํานักงานพัฒนาการวิจัยการเกษตร (องค์การมหาชน) และร่วมกันพิจารณาประเด็นการหารือกับบริษัทเอกชนในการซื้อขายมันฝรั่ง และแผนปฏิบัติการส่งเสริมการปลูกมันฝรั่งภายในประเทศ
รัฐบาลไทย-ข่าวทำเนียบรัฐบาล-บีโอไอต้อนรับผู้บริหารบีเอ็มดับเบิลยู
วันอังคารที่ 13 มิถุนายน 2566
บีโอไอต้อนรับผู้บริหารบีเอ็มดับเบิลยู
บีโอไอต้อนรับผู้บริหารบีเอ็มดับเบิลยู
บีโอไอต้อนรับผู้บริหารบีเอ็มดับเบิลยู
นายนฤตม์ เทอดสถีรศักดิ์ เลขาธิการคณะกรรมการส่งเสริมการลงทุน หรือบีโอไอ (ที่ 6 จากซ้าย) และนายชนินทร์ ขาวจันทร์ รองเลขาธิการคณะกรรมการส่งเสริมการลงทุน (ที่ 7 จากซ้าย) ให้การต้อนรับผู้บริหารจากบีเอ็มดับเบิลยู นําโดย ดร.โจอาคิม โพสต์ (Dr.Joachim Post) กรรมการและผู้บริหาร บริษัท บีเอ็มดับเบิลยู กรุ๊ป (ที่ 5 จากซ้าย) พร้อมด้วยนายอเล็กซานเดอร์ บารากา (Alexander Baraka) ประธานบริษัท บีเอ็มดับเบิลยู กรุ๊ป ประเทศไทย (ที่ 8 จากซ้าย) และผู้บริหารระดับสูงของบริษัทโดยได้นําเสนอข้อมูลภาพรวมล่าสุดของอุตสาหกรรมยานยนต์ไฟฟ้า นโยบายและมาตรการส่งเสริมอุตสาหกรรมยานยนต์ไฟฟ้าของภาครัฐในด้านต่าง ๆ รวมถึงได้หารือเกี่ยวกับทิศทางอุตสาหกรรมยานยนต์ไฟฟ้าของโลก ณ สํานักงานบีโอไอ ถ.วิภาวดีรังสิต เมื่อเร็ว ๆ นี้
รัฐบาลไทย-ข่าวทำเนียบรัฐบาล-ยอดผู้ทดลองใช้รถไฟฟ้าสายสีเหลืองเพิ่มขึ้นเกือบ 2 เท่า จากการขยายเวลาและเส้นทาง รวมถึงผลักดันการยกเว้นค่าแรกเข้าระบบซ้ำซ้อน เพื่อลดค่าครองชีพในการเดินทางของประชาชน
วันอังคารที่ 13 มิถุนายน 2566
ยอดผู้ทดลองใช้รถไฟฟ้าสายสีเหลืองเพิ่มขึ้นเกือบ 2 เท่า จากการขยายเวลาและเส้นทาง รวมถึงผลักดันการยกเว้นค่าแรกเข้าระบบซ้ําซ้อน เพื่อลดค่าครองชีพในการเดินทางของประชาชน
....
วันนี้ (13 มิ.ย. 66) ดร.พิเชฐ คุณาธรรมรักษ์ อธิบดีกรมการการขนส่งทางราง กระทรวงคมนาคม เปิดเผยถึงการความคืบหน้าการเปิดให้บริการโครงการรถไฟฟ้าสายสีเหลืองว่า หลังจากการเปิดให้ประชาชนทดลองใช้บริการรถไฟฟ้าโมโนเรลสายสีเหลือง 13 สถานี ช่วงระหว่างสถานีหัวหมากถึงสถานีสําโรง ที่ผ่านมานั้น มีกระแสตอบรับที่ดีมาก ทําให้เมื่อวันที่ 12 มิถุนายน 2566 จึงขยายระยะทางให้ประชาชนร่วมทดสอบการให้บริการเพิ่มเติมอีก 9 สถานี ได้แก่ สถานีภาวนา สถานีโชคชัย 4 สถานีลาดพร้าว 71 สถานีลาดพร้าว 83 สถานีมหาดไทย สถานีลาดพร้าว 101 สถานีบางกะปิ สถานีแยกลําสาลี และสถานีศรีกรีฑา ทําให้ตอนนี้มีการเปิดให้ประชาชนทดลองใช้บริการ รวม 22 สถานี (สถานีภาวนาถึงสถานีสําโรง) รวมทั้งขยายช่วงเวลาการทดลองให้บริการจาก 09.00 - 20.00 น. ขยายเป็น 06.00 - 20.00 น. ซึ่งจากการขยายทั้งเส้นทางและระยะเวลาดังกล่าว ทําให้มีประชาชนให้ความสนใจมาทดลองใช้บริการเพิ่มมากยิ่งขึ้น โดยตัวเลขจํานวนผู้ใช้บริการเมื่อวันที่ 12 มิ.ย. 66 (วันแรกของการขยายเส้นทางและเวลา) มีจํานวนสูงถึง 44,353 คน-เที่ยว เพิ่มขึ้นกว่าเท่าตัวเมื่อเทียบกับวันธรรมดาของการเปิดทดลองให้บริการในช่วงแรก สาเหตุเพราะ ช่วงเวลาที่ขยายเพิ่มขึ้นเป็นช่วงเวลาเร่งด่วนที่ประชาชนเดินทางไปทํางาน ไปเรียนหนังสือ หรือการไปธุระอื่นๆ ทําให้ประชาชน นักเรียน เลือกใช้ระบบรถไฟฟ้า เพื่อหนีปัญหาการจราจรติดขัด
ดร.พิเชฐฯ กล่าวต่อว่า จากการเปิดทดลองให้บริการรถไฟฟ้าสายสีเหลือง ขร. ได้ดําเนินการสํารวจแนวถนนศรีนครินทร์ไปจนถึงถนนลาดพร้าว พบว่าการจราจรมีความคล่องตัวขึ้น โดย ขร. จะดําเนินการเร่งให้หน่วยงานที่รับผิดชอบคืนผิวถนนให้เร็ว เพื่อให้สามารถใช้ช่องจราจรได้อย่างเต็มประสิทธิภาพ และภายในสัปดาห์นี้เจ้าหน้าที่ ขร. จะมีการลงตรวจความเรียบร้อยของสถานีของโครงการรถไฟฟ้าสายสีเหลือง ทั้งส่วนทางขึ้น-ลง ตู้หรือห้องจําหน่ายบัตร สิ่งอํานวยความสะดวกต่างๆ เพื่อให้การให้บริการมีความพร้อมมากที่สุด และในส่วนของค่าโดยสารการใช้บริการรถไฟฟ้าสายสีเหลืองสามารถใช้บัตรเครดิต/เดบิต EMV Contactless (Europay, MasterCard and VISA) ในการแตะชําระค่าโดยสารได้ ซึ่งรองรับบัตรเครดิตของทุกธนาคาร แต่ส่วนบัตรเดบิตปัจจุบันสามารถใช้บัตรเดบิตของธนาคารกรุงไทย และธนาคารยูโอบี ส่วนธนาคารอื่นๆ อยู่ระหว่างการพัฒนาให้รองรับได้ โดยการชําระค่าโดยสารด้วยการใช้บัตร EMV จะเป็นเป็นทางเลือกให้ประชาชนที่ในการลดภาระค่าใช้จ่ายจากค่าแรกเข้า หากต้องเปลี่ยนระบบรถไฟฟ้าระหว่างรถไฟฟ้าสายสีเหลือง และรถไฟฟ้าสายสีน้ําเงินประมาณ 15 บาท และโดยหากประชาชนเดินทางด้วยรถไฟฟ้าทั้งขาไปและกลับจะสามารถลดภาระค่าใช้จ่ายค่าแรกเข้าประมาณ 30 บาทต่อวัน หรือราว 600 บาทต่อเดือน
ดร.พิเชฐฯ กล่าวทิ้งท้ายว่า ในวันที่ 19 มิถุนายนนี้ จะเปิดให้บริการตลอดสายครบ 23 สถานี จากสถานีลาดพร้าว-สถานีสําโรง โดยมี พล.อ.ประยุทธ์ จันทร์โอชา นายกรัฐมนตรี เป็นประธานในพิธีเปิดให้ประชาชนร่วมทดสอบการเดินรถเสมือนจริง (Trial Run) และจะร่วมใช้บริการไปกับประชาชนจากสถานีลาดพร้าวถึงสถานีศรีเอี่ยม
ขร. เชื่อมั่นว่าการเปิดให้บริการรถไฟฟ้าสายสีเหลือง รวมถึงสายสีต่าง ๆ ที่กําลังจะเปิดให้บริการในอนาคตจะมีส่วนช่วยให้ประชาชนได้รับความสะดวก รวดเร็ว ประหยัด และปลอดภัย สร้างความสุขการเดินทางระบบรางให้กับคนไทย
รัฐบาลไทย-ข่าวทำเนียบรัฐบาล-แผนบันได 5 ขั้น ปราบปรามการค้ามนุษย์ ป้องกันปชช. ตกเป็นเหยื่อค้ามนุษย์รูปแบบใหม่
วันอังคารที่ 13 มิถุนายน 2566
แผนบันได 5 ขั้น ปราบปรามการค้ามนุษย์ ป้องกันปชช. ตกเป็นเหยื่อค้ามนุษย์รูปแบบใหม่
.....
รัฐบาลให้ความสําคัญกับการแก้ไขปัญหาการค้ามนุษย์อย่างจริงจังและต่อเนื่องในทุกมิติ จากผลการดําเนินการปราบปรามการค้ามนุษย์ที่ผ่านมาส่งผลให้ประเทศไทยได้รับการจัดอันดับที่ดีขึ้น โดยอยู่ในระดับ “เทียร์ 2” และมีเป้าหมายไปสู่สถานะ “เทียร์ 1”
.
ขณะเดียวกัน กระทรวงพัฒนาสังคมและความมั่นคงของมนุษย์ (พม.) พบว่า ปัจจุบันขบวนการค้ามนุษย์เปลี่ยนรูปแบบการกระทําผิดผ่านช่องทางออนไลน์เพิ่มมากขึ้น เช่น การค้าประเวณี การหลอกเด็กหญิง เด็กชาย ผู้ชายและผู้หญิงเพื่อผลิตสื่อลามกอนาจาร และการหลอกลวงโฆษณาจัดหางาน เพื่อชักชวนคนไทยให้ไปทํางานต่างประเทศ เป็นต้น โดยปี 65 มีคดีค้ามนุษย์ผ่านช่องทางออนไลน์ถึง 182 คดี คิดเป็น 71% ของคดีค้ามนุษย์ทั้งหมด 253 คดี ซึ่งเพิ่มขึ้นจากปี 64 ที่มีจํานวน 107 คดี คิดเป็น 70.09% ของคดีค้ามนุษย์ทั้งหมด 188 คดี
.
รัฐบาลจึงได้วางแนวทางให้ทุกหน่วยงานบูรณาการแก้ไขปัญหา ตามแนวทางป้องกันและปราบปรามการค้ามนุษย์ พร้อมบังคับใช้กฎหมายกับผู้กระทําผิดอย่างเด็ดขาด และสาวถึงต้นตอเพื่อถอนรากถอนโคนปัญหาให้ถึงผู้อยู่เบื้องหลัง
1. เพิ่มขีดความสามารถของเจ้าหน้าที่ในการบังคับใช้กฎหมาย
2. ถอดบทเรียนแผนปฏิบัติการด้านการป้องกันและแก้ไขปัญหาการค้ามนุษย์ร่วมกับหน่วยงานที่เกี่ยวข้อง
3. ยกระดับศูนย์บัญชาการป้องกันการค้ามนุษย์ด้านแรงงาน / จัดสรรอัตรากําลังเพิ่มเติม
4. ยกระดับระบบรับเรื่องร้องทุกข์ ร้องเรียนการค้ามนุษย์ด้านแรงงาน การบริหารจัดการข้อมูล และการส่งต่อคดี
5. ตั้งคณะทํางานเฉพาะกิจต่อต้านการค้ามนุษย์ด้านแรงงาน เพื่อให้การดําเนินงานเป็นไปอย่างมีประสิทธิภาพยิ่งขึ้น
#ไทยคู่ฟ้า #สื่อสารรัฐบาลไทย
-------------------
รัฐบาลไทย-ข่าวทำเนียบรัฐบาล-ปลัด สธ. ประชุมผู้บริหารทั่วประเทศ ย้ำเดินหน้างานสำคัญ 7 เรื่อง
วันอังคารที่ 13 มิถุนายน 2566
ปลัด สธ. ประชุมผู้บริหารทั่วประเทศ ย้ําเดินหน้างานสําคัญ 7 เรื่อง
ปลัดกระทรวงสาธารณสุข ประชุมผู้บริหารส่วนกลางและส่วนภูมิภาคทั่วประเทศ ที่จังหวัดเลยย้ําให้ความสําคัญการดําเนินงานตามนโยบาย 7 เรื่อง ทั้งดูแลบุคลากร ยกระดับหน่วยบริการ บริหารเงินบํารุงการสื่อสาร ปีสุขภาพสูงวัยไทย ระบบสุขภาพดิจิทัล และพัฒนาโรงพยาบาลทันตกรรม
วันนี้ (13 มิถุนายน 2566) ที่มหาวิทยาลัยราชภัฏเลย จังหวัดเลย นายแพทย์โอภาส การย์กวินพงศ์ ปลัดกระทรวงสาธารณสุข เป็นประธานการประชุมสํานักงานปลัดกระทรวงสาธารณสุขส่วนกลางและส่วนภูมิภาคนอกสถานที่ ครั้งที่ 3 ประจําปีงบประมาณ พ.ศ. 2566 โดยมีผู้บริหารระดับสูงและหน่วยงานระดับกองในส่วนกลางและผู้บริหารหน่วยงานส่วนภูมิภาคร่วมประชุมประมาณ 800 คน
นายแพทย์โอภาสกล่าวว่า การประชุมสัญจรครั้งนี้ ผู้บริหารที่เข้าร่วมประชุมได้มีโอกาสศึกษาดูงานใน 3 ประเด็นสําคัญของจังหวัดเลย คือ การพัฒนาโรงพยาบาลให้เป็นโรงพยาบาลของประชาชน ของโรงพยาบาลสมเด็จพระยุพราชด่านซ้าย รูปแบบแซนด์บ็อกซ์เชียงคาน สู่การขับเคลื่อนเศรษฐกิจสุขภาพ ตามนโยบาย Health for Wealth และการส่งตรวจทางห้องปฏิบัติการอย่างสมเหตุผล (Rational Laboratory Use) ที่โรงพยาบาลเลย ทําให้เกิดการแลกเปลี่ยนเรียนรู้และนําไปปรับพัฒนาต่อยอดการดําเนินงานในพื้นที่ตนเองให้เหมาะสมต่อไป
ทั้งนี้ ได้กําชับให้ผู้บริหารให้ความสําคัญในการดําเนินงานตามนโยบาย 7 เรื่อง ได้แก่ 1.การดูแลบุคลากรทั้งเรื่องภาระงาน ค่าตอบแทน สวัสดิการและความก้าวหน้า 2.การยกระดับหน่วยบริการให้สอดคล้องกับความต้องการรับบริการของประชาชนในพื้นที่ 3.การใช้เงินบํารุงในการพัฒนาโรงพยาบาลและบริหารจัดการในรูปแบบ one province one hospital 4.การวางมาตรการสื่อสารในหน่วยบริการเพื่อลดปัญหาข้อร้องเรียน5.การคัดกรองผู้สูงอายุตามเป้าหมายสุขภาพสูงวัยไทย 6.การใช้ดิจิทัลมาพัฒนาระบบบริการ ภายใต้มาตรการการคุ้มครองข้อมูลส่วนบุคคลและความมั่นคงปลอดภัยทางไซเบอร์ และ 7.การพัฒนาโรงพยาบาลทันตกรรมซึ่งเขตสุขภาพที่ 8 ได้มีความคืบหน้าการดําเนินงานที่ชัดเจนแล้ว สามารถเป็นแนวทางให้พื้นที่อื่นๆ ดําเนินการได้
************************************************* 13 มิถุนายน 2566
รัฐบาลไทย-ข่าวทำเนียบรัฐบาล-รับรองแล้ว "แก้วโกสินทร์ - ไพลินสยาม" ชื่อภาษาไทยของดาวเคราะห์นอกระบบสุริยะ
วันอังคารที่ 13 มิถุนายน 2566
รับรองแล้ว "แก้วโกสินทร์ - ไพลินสยาม" ชื่อภาษาไทยของดาวเคราะห์นอกระบบสุริยะ
.....
กระทรวงการอุดมศึกษา วิทยาศาสตร์ วิจัยและนวัตกรรม (อว.) โดยสถาบันวิจัยดาราศาสตร์แห่งชาติ (องค์การมหาชน) เผยข่าวดี! สหพันธ์ดาราศาสตร์นานาชาติ หรือ IAU (The International Astronomical Union) ประกาศรับรองชื่อภาษาไทยของดาวฤกษ์แม่ GJ3470 และดาวเคราะห์นอกระบบสุริยะ GJ3470b ในชื่อภาษาไทยว่า “แก้วโกสินทร์” และ “ไพลินสยาม”
.
ชื่อดาวเคราะห์นี้เสนอโดย นายหัสดินทร์ พัฒนากร และนายเฉลิมวุธ สมณา ในกิจกรรม “เสนอชื่อไทยให้ดาวเคราะห์นอกระบบสุริยะ” ของสถาบันวิจัยดาราศาสตร์แห่งชาติ โดยคัดเลือกจากคณะกรรมการผู้ทรงคุณวุฒิ และเปิดให้ประชาชนทั่วไปโหวตเลือกชื่อภาษาไทยในรอบตัดสินจากทั้งหมดกว่า 335 ชื่อ เพื่อเสนอร่วมกิจกรรม NameExoWorlds 2022 ของสหพันธ์ดาราศาสตร์นานาชาติ ในการตั้งชื่อดาวเคราะห์นอกระบบสุริยะและดาวฤกษ์แม่จํานวน 20 ระบบ โดยมีชื่อถูกเสนอ 603 ชื่อจาก 91 ประเทศทั่วโลก และมีผู้เข้าร่วมกิจกรรมทั่วโลกประมาณ 12 ล้านคน
.
แนวคิดการตั้งชื่อ แก้วโกสินทร์ และ ไพลินสยาม มาจากความเชื่อของคนไทยโบราณที่ว่า ดวงดาวที่ส่องแสงระยิบระยับบนท้องฟ้า คือ แก้วรัตนชาติที่ประดับสรวงสวรรค์ บนสวรรค์มีพระอินทร์เป็นใหญ่ปกครองเหล่าเทวดา พร้อมด้วยแก้ววิเศษ ดาวแม่จึงมีชื่อว่า “แก้วโกสินทร์” อีกนัยยะ คือ รัตนโกสินทร์ คือยุคที่ค้นพบดาวดวงนี้ และมีดาวบริวารเป็นรัตนชาติสีฟ้า คือ “ไพลินสยาม” ที่มีชื่อคล้องจองกันเป็น “แก้วโกสินทร์” และ “ไพลินสยาม”
.
นับเป็นระบบดาวเคราะห์นอกระบบ ระบบที่ 3 ที่มีชื่อเป็นภาษาไทย ถัดจากระบบดาวเคราะห์นอกระบบ 47 UMa "ชาละวัน-ตะเภาแก้ว-ตะเภาทอง" และ WASP-50 "เจ้าพระยา-แม่ปิง" ที่ได้รับการรับรองชื่อภาษาไทยมาก่อนหน้านี้
#ไทยคู่ฟ้า#สื่อสารรัฐบาลไทย
-------------------